Държавен вестник, бр. 83, 2012 г., стр. 45

БРОЙ  83	
Д Ъ Р Ж А В Е Н  В Е С Т Н И К 	
СТР.  45  
в) съвместно контролират пряко трето лице;
г) участват пряко в управлението или ка­
питала на друго лице, поради което между 
тях могат да се уговарят условия, различни 
от обичайните;
д) едното лице притежава повече от полови­
ната от броя на гласовете в общото събрание 
на другото лице;
е) лицата, чиято дейност се контролира 
пряко или косвено от трето лице – физическо 
или юридическо;
ж) лицата, едното от които е търговски 
представител на другото.
18. „Съпоставими оферти“ са оферти, които 
се сравняват на базата на:
а) цена;
б) размер на авансово плащане;
в) наличие на сервизно обслужване;
г) срок на доставка;
д) съответствие с проектната обосновка;
е) предвидено обучение на персонала;
ж) гаранционен срок.
19. „Свързани лица“ са лицата съгласно 
§ 1 от допълнителните разпоредби на Тър­
говския закон.
20. „Учебни организации“ са учебни заведе­
ния, създадени по реда на Закона за народната 
просвета и Закона за висшето образование, 
както и центровете по чл. 18, т. 6 и 8 от Закона 
за професионалното образование и обучение. 
21. „Научни организации“ са юридически 
лица, които извършват научни изследвания в 
съответствие с действащото законодателство.
22. „Публичноправна организация“ е юри­
дическо лице, което независимо от неговия 
търговски или производствен характер е 
създадено с цел задоволяване на обществени 
интереси и за което е изпълнено някое от 
следните условия:
а) повече от половината от приходите му 
за предходната бюджетна година се финан­
сират от държавния бюджет, от общинските 
бюджети или държавен орган;
б) повече от половината от членовете на 
неговия управителен или контролен орган се 
определят от държавен орган;
в) обект е на управленски контрол от страна 
на държавен орган; управленски контрол е 
налице, когато едно лице може по какъвто и 
да е начин да упражнява доминиращо влияние 
върху дейността на друго лице.
23. Под „непреодолима сила“ (форсмажор) 
се разбира обстоятелство (събитие) от из­
вънреден характер, което е възникнало след 
сключване на договора, не е могло да бъде 
предвидено и не зависи от волята от стра­
ните, като: пожар, производствени аварии, 
военни действия, природни бедствия – бури, 
проливни дъждове, наводнения, градушки, 
земетресения, заледявания, суша, свличане 
на земни маси и други природни стихии, 
ембарго, правителствени забрани, стачки, 
бунтове, безредици и др.
24. Под „една независима оферта“ се разби­
ра случаят, когато при подадена една оферта 
не е налице свързаност между оферента и 
кандидата.
25. „Нередовност“ на документ е налице, 
когато липсва някой от задължителните рек­
визити за съответния документ.
26. „Проекти от общ интерес“ се отнасят за 
дейности и услуги, достъпни за всички заети в 
сектор „Рибарство“ при еднакви условия. Мер­
ките от общ интерес подпомагат постигането 
на целите на Общата политика по рибарство 
на ЕС и са с по-широк обхват от мерките, 
предприемани от частни организации.
ПРЕХОДНИ И ЗАКЛЮЧИТЕЛНИ
 РАЗПОРЕДБИ
§ 2. Наредбата се издава на основание § 54, 
ал. 1 от преходните и заключителните разпо­
редби на Закона за изменение и допълнение 
на Закона за рибарството и аквакултурите 
(ДВ, бр. 36 от 2008 г.).
§ 3. Тази наредба отменя Наредба № 10 от 
2010 г. за условията и реда за предоставяне 
на безвъзмездна финансова помощ по мярка 
3.6. „Пренасочване на риболовни кораби към 
дейности извън риболова“ по Приоритетна ос 
№ 3 „Мерки от общ интерес“ по Оперативната 
програма за развитие на сектор „Рибарство“ 
на Република България, финансирана от Ев­
ропейския фонд по рибарство за Програмен 
период 2007 – 2013 г. (ДВ, бр. 41 от 2010 г., в 
сила от 1.06.2010 г.).
§ 4. Неприключилите процедури преди вли­
зането в сила на тази наредба се довършват по 
реда на Наредба № 10 от 2010 г. за условията 
и реда за предоставяне на безвъзмездна фи­
нансова помощ по мярка 3.6. „Пренасочване 
на риболовни кораби към дейности извън 
риболова“ по Приоритетна ос № 3 „Мерки от 
общ интерес“ по Оперативната програма за 
развитие на сектор „Рибарство“ на Република 
България, финансирана от Европейския фонд по 
рибарство за Програмен период 2007 – 2013 г. 
(обн., ДВ, бр. 41 от 2010 г., в сила от 1.06.2010 г.), 
когато по проекта няма сключен договор за 
безвъзмездна финансова помощ, и по реда на 
тази наредба, когато по проекта е сключен 
договор за безвъзмездна финансова помощ.
§ 5. Изпълнението на наредбата се възлага 
на изпълнителния директор на Изпълнител­
ната агенция по рибарство и аквакултури 
и на изпълнителния директор на Държавен 
фонд „Земеделие“ – Разплащателна агенция.
§ 6. Наредбата влиза в сила от датата на 
обнародването є в „Държавен вестник“.
За министър: 
Светлана Боянова